EkBass/fiwiki-20250220-pages-articles huggingface dataset:
Markku Aherto

Markku Kalevi Aherto (s. 19. heinäkuuta 1956 Vaasa) on suomalainen upseeri ja eversti evp. Hän toimi Lapin sotilasläänin komentajana vuosina 2005–2009. Maaliskuussa 2010 hän toimi esikuntatehtävissä KFOR-rauhanturvaoperaatiossa Kosovossa. ==Opinnot ja ura== Aherto suoritti varusmiespalveluksensa Lapin Jääkäripataljoonassa. Hän valmistui upseeriksi Kadettikoulusta vuonna 1979 ja yleisesikuntaupseeriksi Sotakorkeakoulusta vuonna 1989. Vuosina 1996–1999 Aherto oli Lapin Jääkäripataljoonan komentaja, 2000–2002 Lapin Sotilasläänin esikuntapäällikkö, vuonna 2002 pääesikunnan kansainvälisen osaston apulaisosastopäällikkö ja 2003–2005 Porin Prikaatin komentaja. Everstiksi Aherto ylennettiin 4. kesäkuuta 2001. Vuosina 2005–2009 Aherto oli Lapin sotilasläänin komentaja. Hän aloitti tehtävässä 1. marraskuuta 2005, ja jatkoi samalla nimellä tunnetun uuden, alueellisen sotilasläänin johdossa myös sen jälkeen, kun vanhamuotoiset sotilasläänit lakkautettiin vuoden 2007 lopulla. Aherto jatkoi komentajana vuoden 2009 loppuun, minkä jälkeen hän siirtyi erityistehtäviin Porin Prikaatin esikuntaan. Hän aloitti KFOR:in (Kosovo Force) yhdistetyn toimialakeskuksen (Joint Effects Center) päällikkönä vuonna 2010 ja siirtyi heinäkuussa 2010 keskisen taisteluosaston (Battle Group Center) komentajaksi. Kosovon lisäksi Aherto on palvellut rauhanturvatehtävissä Golanilla (1992–1993), Zagrebissa (1994–1995) ja Bosniassa (1999–2000). Hän toimi Pohjoismaisen prikaatin (NORDCAPS) komentajana vuosina 2002–2004. Vuosina 1997–1998 Aherto toimi Jääkäriprikaatin killan puheenjohtajana. == Lähteet == Luokka:Suomalaiset everstit Luokka:Vuonna 1956 syntyneet Luokka:Elävät henkilöt
HMS Caroline (1914)

HMS Caroline oli Britannian kuninkaallisen laivaston Caroline-luokan (osa C-luokkaa) kevyt risteilijä, joka palveli kummassakin maailmansodassa. Alus on toiseksi vanhin, ainoastaan HMS Victory on vanhempi, edelleen palvelusluettelossa oleva alus Kuninkaallisessa laivastossa. Caroline on Kuninkaallisen laivaston reservin esikuntana ja majoitusaluksena Alexandran satamassa Belfastissa Pohjois-Irlannissa. Alus on myös ainoa edelleen palveluksessa oleva ensimmäisen maailmansodan brittiläinen sotalaiva ja ainoa edelleen kelluva Skagerrakin taisteluun osallistunut alus. == Valmistus == Alus tilattiin Birkenheadistä Cammell Lairdilta, missä köli laskettiin 28. tammikuuta 1914. Alus laskettiin vesille 29. syyskuuta ja otettiin palvelukseen 4. joulukuuta. == Palvelus == Palvelukseen otettaessa alus liitettiin Suuren Laivaston () 4. kevyt risteilijäviirikköön ja viirikön lippulaivaksi joulukuussa. Alus oli 1. kevyt risteilijäviirikössä helmikuusta marraskuuhun 1915 palaten 4. kevyt risteilijäviirikköön alkuvuodesta 1916. Alus osallistui viirikkönsä mukana Skagerrakin taisteluun 31. toukokuuta.Conway's s. 57 Sodan loppuun alus oli 4. kevyt risteilijäviirikössä ja siirtyi sen mukana Itä-Intian asemalle kesäkuussa 1919. Alus poistettiin palveluksesta telakalle siirtoa varten helmikuussa 1922. Se siirrettiin helmikuussa 1924 satama-alukseksi laivaston reservin Ulsterin divisioonalle Belfastiin. Alus oli Londonderryyn siirrettynä Atlantin ylittävien saattueiden hallinnollisena keskuksena toisessa maailmansodassa 1939-1945. Sodan päätyttyä alus palautettiin laivaston reserviin. Caroline oli 1951 huollettavana Harland and Wolffin telakalla ja on edelleen laivaston reservin päämajana Belfastissa. ==Lähteet== * === Viitteet === Luokka:Kuninkaallisen laivaston Caroline-luokan risteilijät Luokka:Cammell Lairdin valmistamat alukset Luokka:Yhdistyneen kuningaskunnan ensimmäisen maailmansodan risteilijät
HMS Champion (1915)

HMS Champion oli Britannian kuninkaallisen laivaston Calliope-luokan (osa C-luokkaa) kevyt risteilijä, joka palveli ensimmäisessä maailmansodassa. == Valmistus == Alus tilattiin Hebburnistä Hawthorne Leslie and Companyltä, missä köli laskettiin 9. maaliskuuta 1914. Alus laskettiin vesille 29. toukokuuta 1915 ja otettiin palvelukseen 20. joulukuuta. ==Palvelus== Palvelukseen otettaessa alus liitettiin Suuren laivaston () 13. hävittäjälaivueen lippulaivaksi. Se osallistui touko-kesäkuun vaihteessa 1916 Skagerrakin taisteluun.Conway's s. 58 Vuoden 1919 alussa Champion liitettiin 2. kevyt risteilijäviirikköön ja pian sen jälkeen vielä samana vuonna liitettiin yhdessä HMS Vernonin kanssa torpedokouluun. Alus oli huollettavana 1923, mutta poistettiin silti palveluksesta. Alus siirrettiin Portsmouthiin odottamaan telakalle pääsyä lokakuussa 1924. Palvelukseen alus palasi tykistökoululaivaksi toukokuussa 1925 ja liitettiin viestikouluun 1928. Champion poistettiin palveluksesta joulukuussa 1933 ja myytiin romutettavaksi 28. heinäkuuta 1934 Metal Industriesille Rosythiin. ==Lähteet== * === Viitteet === Luokka:Kuninkaallisen laivaston Calliope-luokan risteilijät Luokka:Hawthorn Leslien valmistamat alukset Luokka:Yhdistyneen kuningaskunnan ensimmäisen maailmansodan risteilijät
HMS Calliope (1914)

HMS Calliope oli Britannian kuninkaallisen laivaston Calliope-luokan (osa C-luokkaa) kevyt risteilijä ensimmäisessä maailmansodassa. == Valmistus == Alus tilattiin Chathamin telakalta, missä köli laskettiin 1. tammikuuta 1914. Alus laskettiin vesille 17. joulukuuta ja otettiin palvelukseen kesäkuussa 1915.Conway's s. 58 ==Palvelus== Palvelukseen otettaessa alus liitettiin Suuren Laivaston () 4. kevyt risteilijäviirikön lippulaivaksi. Alus vaurioitui pahoin 19. maaliskuuta 1916 merellä oltaessa kattilahuoneessa syttyneessä tulipalossa. Vauriot kuitenkin korjattiin ajoissa, jotta se kerkesi osallistumaan viirikkönsä mukana Skagerrakin taisteluun. Taistelussa alukseen osui neljä kranaattia. Alus osallistui 1. syyskuuta 1917 neljän saksalaisen troolarin upottamiseen Skagerrakin rannikolla. Maaliskuussa 1919 alus siirrettiin Pohjois-Amerikan ja Länsi-Intian asemalle 8. kevyt risteilijäviirikköön. Aluksella syttyi kattilahuoneessa uudelleen tulipalo lokakuussa 1919 Azorien edustalla. Alus oli korjattavana Devonportissa telakalla marraskuusta 1919 maaliskuuhun 1920. Alus palasi telakalta viirikköönsa, mistä se palasi huollettavaksi Englantiin joulukuussa 1920. Alus poistettiin palveluksesta ja sijoitettiin Noren reserviin tammikuussa 1921. Toukokuussa 1924 Calliope palautettiin palvelukseen ja liitettiin Atlantin laivaston 2. risteilijäviirikköön. Alus kuljetti joukkoja eri puolille maailmaa, kunnes poistettiin palveluksesta Noreen odottamaan telakalle pääsyä huhtikuussa 1926. Alus sijoitettiin Noren reserviin, jonka kuluessa alus suoritti edelleen joukkojen kuljetuksia 1927-1928 ja ollen vanhemman lippu- upseerin sijoituspaikkana joulukuussa 1927. Alus palautettiin palvelukseen ja sijoitettiin Välimeren laivaston 3. risteilijäviirikköön syyskuussa 1928. Calliope poistettiin palveluksesta ja siirrettiin reserviin Portsmouthiin tammikuussa 1930 ja myytiin romutettavaksi 28. elokuuta 1931 T. A. Wardille Inverkeithingiin. ==Lähteet== * === Viitteet === Luokka:Kuninkaallisen laivaston Calliope-luokan risteilijät Luokka:Chathamin telakan valmistamat alukset Luokka:Yhdistyneen kuningaskunnan ensimmäisen maailmansodan risteilijät
HMS Carysfort (1914)

HMS Carysfort oli Britannian kuninkaallisen laivaston Caroline-luokan (osa C-luokkaa) kevyt risteilijä, joka palveli ensimmäisessä maailmansodassa. == Valmistus == Alus tilattiin Pembroken telakalta, missä köli laskettiin 25. helmikuuta 1914. Alus laskettiin vesille 14. marraskuuta ja otettiin palvelukseen kesäkuussa 1915. == Palvelus == Palvelukseen otettaessa alus liitettiin 4. kevyt risteilijäviirikön johtoalukseksi Suureen laivastoon (), mistä se siirrettiin 1916 Harwichiin sijoitettuun 5. kevyt risteilijäviirikköön valvomaan Englannin Kanaalin itäpään meriliikennettä. Harwichissa alus korvasi pahoin vaurioituneen ja telakalle siirretyn sisaraluksensa HMS Conquestin. Vuonna 1917 alus siirrettiin 7. kevyt risteilijäviirikkön lippulaivaksi Suureen Laivastoon. Alus törmäsi joulukuussa SS Glentaisen kanssa.Conway's s. 57 Huhtikuussa 1919 alus palasi 2. kevyt risteilijäviirikköön Harwichiin, jonka mukana se lähetettiin Itämerelle vuoteen 1920, mistä palasi takaisin Harwichiin. Alus liitettiin osaksi Atlantin laivastoa () huhtikuussa 1921. Carysfort partioi Irlannin rannikolla Irlannin sisällissodan aikana 1922 ja sen jälkeen alus lähetettiin Turkin vesille 1922-1923 Kreikan ja Turkin välisen sodan vuoksi. Syyskuussa 1923 alus poistettiin palveluksesta ja siirrettiin Devonportiin reserviin, mistä se palautettiin seuraavana vuonna aktiivipalvelukseen joukkojenkuljetusaluksena. Alus palveli Devonportin reservin lippulaivana vuodesta 1927. Alus palasi uudelleen joukkojenkuljetusalukseksi kuljettaessaan joukkoja Kiinaan helmikuusta heinäkuuhun 1929. Kiinasta palattuaan alus palasi Devonportin reserviin ja tammikuusta 1930 vanhemman lippu-upseerin alukseksi, kunnes HMS Comus vapautti sen tehtävästä. Huhtikuussa 1931 alus poistettiin palveluksesta ja myytiin romutettavaksi lokakuussa McLellanille. ==Lähteet== * === Viitteet === Luokka:Kuninkaallisen laivaston Caroline-luokan risteilijät Luokka:Hawthorn Leslien valmistamat alukset Luokka:Yhdistyneen kuningaskunnan ensimmäisen maailmansodan risteilijät
Steve Smith (jääkiekkoilija, s. 4.4.1963)

Steve Smith (s. 4. huhtikuuta 1963 Trenton, Ontario) on peliuransa lopettanut kanadalainen jääkiekkoilija, joka pelasi 18 ottelua NHL:ssä Philadelphia Flyersissa ja Buffalo Sabresissa vuosina 1981–1988. ==Ura== Smith pelasi junioriuransa OHL-liigan Peterborough Petesissä ja eteni ensimmäisellä kaudellaan Memorial Cup -turnaukseen saakka. Smith siirtyi toiseen joukkueeseen Sault Ste. Marie Greyhoundsiin, jossa pelasi kolme kautta vuoteen 1983 asti.Legends of Hockey Smith oli suuri lupaus ja hänet varattiin NHL:ään vuoden 1981 varaustilaisuuden vuorolla 16. Hän ei kuitenkaan vakiinnuttanut paikkaansa Philadelphia Flyersin kokoonpanossa, ja pelasi viiden kauden aikana vain 15 NHL-ottelua. Buffalo Sabres hankki Smithin waiversista ennen kauden alkua. Buffalossa Smith pelasi kolme ottelua viettäen seuraavat kolme kautta seuran farmijoukkueessa. Vuonna 1992 Smith siirtyi EK Zell am Seen joukkueeseen Itävallan Eishockey-Nationalligaan. Kaudella 1992–1993 Smith edusti italialaista SG Brunicoa. Tämän jälkeen hän lopetti ammattilaisuransa. == Lähteet == * * ===Viitteet=== Luokka:Kanadalaiset jääkiekkoilijat Luokka:Philadelphia Flyersin varaamat pelaajat Luokka:Vuonna 1963 syntyneet Luokka:Elävät henkilöt
Drusus Caesar

thumb|Drusus Julius Caesar (7 jaa. – 33) oli roomalainen aristokraatti. Hän oli Germanicuksen ja Agrippina maiorin toiseksi vanhin poika. Drusus meni naimisiin Marcus Aemilius Lepiduksen tyttären Aemilia Lepidan kanssa. Tiberius adoptoi Drusuksen sen jälkeen kun hänen oma poikansa Drusus kuoli. Drusus juonitteli vanhempaa veljeään Neroa vastaan, mutta lopulta Drususta itse syytettiin juonittelusta Tiberiusta vastaan ja hänet vangittiin vuonna 30. Drusus kuoli nälkään vankeudessa vuonna 33. Drusuksen veljiä olivat Nero Caesar ja Caligula. == Lähteet == Luokka:Antiikin roomalaiset Luokka:Vuonna 7 syntyneet Luokka:Vuonna 33 kuolleet
Valkohuonevehka

Valkohuonevehka eli valkokalla (Zantedeschia aethiopica) on Etelä-Afrikasta kotoisin oleva huonevehkoihin kuuluva, leikkokukkana erityisesti tunnettu kasvi. Valkoisen värinsä ja vaikuttavan muotonsa vuoksi sitä käytetään paljon hautajaiskukkana, aiemmin myös morsiuskimpuissa (art deco -tyyli 1920-luvulla). Huonevehkojen suku on nimetty italialaisen Giovanni Zantedeschin (1773–1846) mukaan. == Kuvaus == === Lehdet ja mukulat === Valkokalla kasvaa 0,6–1 metriä korkeaksi, varjossa saattaa kasvaa korkeammaksikin. Lehtilavan muoto on suikea tai nuolimainen, niissä on valkoisia pilkkuja ja lehtilaita on ehyt ja aaltoileva. Lehdet kohoavat mukulasta jonka turvin se viettää kuivan lepokauden. === Kukinto === Valkokalla kukkii luontaisilla alueillaan elo–tammikuussa. Sen kukinto on keltakukkainen puikelo, jossa hedekukat ovat ylempinä ja emikukat alempina. Kukinnon tyvellä on näyttävä valkoinen suojuslehti, joka ei ole terälehti. Kukka on hyönteispölytteinen ja suojuslehti muuttuu vihreäksi kukinnan jälkeen. Valkokallasta on olemassa lajikkeita joiden suojuslehtien värit vaihtelevat punasävyisistä, purppuraan, oranssiin, keltaiseen ja myös monivärisiä on. === Hedelmä === Valkokallan hedelmät ovat meheviä keltaisia marjoja. Ne houkuttelevat lintuja, jotka levittävät sen siemeniä. == Levinneisyys == Valkohuonevehka esiintyy alkuperäisenä Etelä-Afrikassa, Lesothossa ja Swazimaassa. Luontaisilla elinalueillaan valkokallaa tavataan kosteiden paikkojen reunoilta, soilta ja rämeiltä. Sen kasvupaikat sijaitsevat alavilta mailta merenpinnan tasolta aina 2 250 metrin korkeuteen. Jotkin eläimet syövät valkokallan juurakkoa luonnossa ja sitä on myös käytetty ihmisten ravintona keittämällä sitä. Raaka kasvi sisältää kalsiumoksalaattikiteitä, jotka turvottavat kurkkua. == Kuvia == Tiedosto:Field of Lilies (222275926).jpg|Valkokallaa. Tiedosto:Alismatales - Zantedeschia aethiopica 2.jpg|Valkokalloja Lontoossa. Tiedosto:2004-02-14 Zantedeschia aethiopica.jpg|Valkokallan kukinto. Tiedosto:Cartucho (Zantedeschia aethiopica) (14534275490).jpg|Valkokallan kukinto sivusta. Tiedosto:Aronskelk (Zantedeschia aethiopica) 02.JPG|Kypsiä hedelmiä. Tiedosto:Cross section through convolute bud spathe of Zantedeschia aethiopica IMG 5894.jpg|Varren poikkileikkaus. == Lähteet == == Aiheesta muualla == * * Suomen Lajitietokeskus: Valkohuonevehka – Zantedeschia aethiopica * * Luokka:Vehkakasvit
Zuihitsu

Zuihitsu (随筆) on japanilaisen kirjallisuuden lajityyppi, jossa kirjailija kuvailee satunnaisia, henkilökohtaisia tapahtumia. Kirjaimellisesti zuihitsu tarkoittaa ”siveltimen myötä” sanan muodostuessa kahdesta kiinalaisesta kirjoitusmerkistä, ’seurata’ ja ’sivellintä’. Tyylin luoja oli Sei Shōnagon, jonka vuonna 1002 kirjoitettu teos Päänaluskirja (Makura no sōshi) sisältää hajanaisessa järjestyksessä päiväkirjakatkelmia, huomioita hovielämästä, esteettisiä arvostelmia ja sekalaisia mietelmiä.Nieminen, Kai: Japanin kieli ja kirjallisuus. Teoksessa Muita tunnettuja zuihitsu-teoksia ovat Kamo no Chōmein Hōjōki (1212) ja Yoshida Kenkōn Joutilaan mietteitä (Tsurezuregusa, noin 1330-1331). == Lähteet == Luokka:Japanin kirjallisuus
Olenko minä tullut haaremiin (vuoden 1932 elokuva)

Olenko minä tullut haaremiin! on vuonna 1932 valmistunut suomalainen komediaelokuva, jonka on ohjannut Waldemar Wohlström. Elokuvan ensi-ilta oli 28. helmikuuta 1932 Kino-Palatsi-teatterissa Helsingissä. Elokuvan käsikirjoitus perustuu Agapetuksen (Yrjö Soini) samannimiseen näytelmään vuodelta 1927. Toivo Särkkä on ohjannut samasta aiheesta samannimisen elokuvan vuonna 1938. Joel Rinne palasi samaiseen rooliinsa myöhemmässä filmatisoinnissa. == Näyttelijät == == Arvioita == Helsingin Sanomien Arto Pajukallion mukaan elokuva on "hulppea vanhan ajan komedia".Arto Pajukallio, Tv:n elokuvat, Nyt-lehti 7/2011, Tv-nyt s. 3 ==Lähteet== ==Aiheesta muualla== *Kuvia elokuvasta KAVAssa Luokka:Vuoden 1932 suomalaiset elokuvat Luokka:Suomalaiset komediaelokuvat Luokka:Suomalaiset näytelmiin perustuvat elokuvat Luokka:Suomalaiset mustavalkoelokuvat
Kuisma ja Helinä (vuoden 1932 elokuva)

Kuisma ja Helinä on vuonna 1932 valmistunut suomalainen elokuva, jonka on ohjannut Kalle Kaarna. Elokuvan käsikirjoitus perustuu Larin Kyöstin samannimiseen runoelmaan vuodelta 1902. Samasta aiheesta ohjasi myös Ilmari Unho samannimisen elokuvan vuonna 1951. == Näyttelijät == == Muut tekijät == * Katri Viita - käsikirjoitus * Kalle Kaarna - käsikirjoitus, leikkaus, lavastus * Hugo Stenlund - tuottaja * Josef Dietze - kuvaus * Yrjö Nyberg - kuvaus, apulaisäänittäjä * Aaro Helmisalo - äänitys * Kurt Vilja - äänitysassistentti * Tapio Ilomäki - musiikki * Väinö Hukka - järjestäjä * Aarne Kuokkanen - naamiointi * Björn Soldan - valokuvat Elokuvan ensi-ilta oli 10. tammikuuta 1932 Capitol- ja Gloria-teattereissa Helsingissä. Luokka:Suomalaiset mustavalkoelokuvat Luokka:Vuoden 1932 suomalaiset elokuvat Luokka:Suomalaiset draamaelokuvat Luokka:Kalle Kaarnan ohjaamat elokuvat
Herrat täysihoidossa

Herrat täysihoidossa on vuonna 1933 valmistunut suomalainen elokuvakomedia, jonka on ohjannut Risto Orko. Elokuva on Orkon esikoisohjaus. == Juoni == Asuntoa etsivät ylioppilaat Toivo Päiviö (Thure Bahne) ja Unto Uramo (Toivo Pohjakallio) onnistuvat pääsemään asumaan Sofia Anderssonin (Elsa Rantalainen) omistamaan täysihoitolaan. Toivo ihastuu omistajan veljentyttäreen Aune Anderssoniin (Saimi Tuovinen), mutta pian molemmat ylioppilaat joutuvat häädetyiksi kadulle. Toivolla on myös kilpakosija, täysihoitolassa asuva oopperalaulaja Reino Kiljunen (Georg Malmstén), ja ylioppilaat päättävät järjestää tämän pois tieltä toisen täysihoitolan asukkaan, vanhapiika Varpu Kyyhkysen (Ella Eronen), avulla. == Näyttelijät == == Tuotanto == Herrat täysihoidossa -elokuvan ensi-ilta oli 3. joulukuuta 1933 Helsingissä Kino- Palatsissa. Elokuvaa esitettiin 1930-luvulla kaksoisnäytännöissä yhdessä elokuvan Pikku myyjätär kanssa.Muut tiedot, Elonet.fi, viitattu 15.10.2012 ==Arviot== Aikalaiskriitikot suhtautuivat elokuvaan varsin myönteisesti, mutta myöhemmissä kritiikeissä elokuva leimataan ”pulakauden tuotteeksi”,Arviot, Elonet.fi käsikirjoitusta pidetään kehnona ja itse elokuvaa tekoreippaana hullutteluna. Tyhjää on täytetty Malmsténin musiikilla.AL: Herrat täysihoidossa. Päivän elokuvia, Tv-maailma 41/2012, s. 17. ==Lähteet== Luokka:Suomalaiset mustavalkoelokuvat Luokka:Vuoden 1933 suomalaiset elokuvat Luokka:Suomalaiset komediaelokuvat Luokka:Risto Orkon ohjaamat elokuvat
Tillig

Tillig (TILLIG Modellbahnen GmbH & Co. KG) on saksalainen pienoisrautateitä valmistava yritys. Tillig valmistaa kaksikiskovirroitusjärjestelmiin sopivia vetureita, vaunuja sekä kiskoja H0- ja TT-mittakaavoissa. ==Aiheesta muualla== *Yrityksen verkkosivut Luokka:Pienoisrautatiet Luokka:Saksalaiset pienoismallivalmistajat
Voi meitä! Anoppi tulee

Voi meitä! Anoppi tulee on Erkki Karun ohjaama suomalainen komediaelokuva vuodelta 1933. Elokuvan ensi-ilta oli 30. huhtikuuta 1933 Kaleva- ja Kino Palatsi -teattereissa Helsingissä. Elokuva perustuu Paul Merzbachin 1932 ohjaamaan ruotsalaiseen elokuvaan Svärmor kommer, jonka pohjana oli Fred Duprezin näytelmä My Wife's Family. Kielteisiä asenteita anoppiin heijasteleva elokuva kertoo kuinka anoppi Arabella saapuu kylään nuorenparin luokse kesken huvilaviikonlopun, ja sen jälkeen väärinkäsitykset seuraavat toisiaan kyllästymiseen astiJK, Voi meitä! Anoppi tulee, Päivän elokuvia, Tv-maailma, 35/2013 sivu 25. == Juoni == Martti ja Ulla Lepolan kesähuvilalle saapuu yllättäen anoppi (Mia Backman) yllätysvierailulle. Anopin mukana tulee myös appi (Uuno Laakso) ja Ullan sisar. Vierailusta seuraa suuri joukko sekaannuksia, joihin kietoutuvat mukaan myös eräs kulkukauppias ja Ullan veli. Martin vaimolleen järjestämä syntymäpäiväyllätys on myös vaarassa paljastua ennen aikojaan. == Vastaanotto == Arto Pajukallion mukaan elokuvassa on charmanttia elokuvahistoriallista kiinnostavuutta.Päivän elokuvia, Tv-maailma, 22/2011 sivu 25Arto Pajukallio, Elokuvat, Helsingin Sanomat 9.6.2011, sivu D 7 Tälle elokuvalle, kuten aikakauden elokuville yleensäkin, on ominaista aliohjaaminen. Video-oppaassa vuodelta 1994 Bello Romano sanoo elokuvan olevan lähinnä historiallisesti kiinnostava ensimmäisenä kokonaisena äänielokuvana Suomessa. Hän antaa sille kaksi tähteä viidestä, mikä vastaa sanallista arviota ”keskinkertainen”. == Näyttelijät == ==Lähteet== Luokka:Suomalaiset komediaelokuvat Luokka:Suomalaiset mustavalkoelokuvat Luokka:Vuoden 1933 suomalaiset elokuvat Luokka:Erkki Karun ohjaamat elokuvat
Matt Rees

Matt Rees (s. 1967 Newport, Wales) on brittiläinen kirjailija ja toimittaja. Hän kirjoittaa Länsirannalle ja Gazaan sijoittuvia dekkareita. Kirjojen päähenkilö on Omar Yussef Deheishan pakolaisleirissä asuva historianopettaja. Hänen kirjojaan on julkaistu eri 22 maassa, mutta niitä ei ole vielä käännetty suomeksi. Rees on toiminut Time-lehden Lähi-idän päällikkönä ja asunut Jerusalemissa yli kymmenen vuotta. ==Tuotanto== ===Omar Yussef -kirjasarja=== * The Collaborator of Bethlehem, 2007 (myös nimellä The Betlehem Murders) * A Grave in Gaza, 2008 (myös nimellä The Saladin Murders) * The Samaritan’s Secret, 2009 * Fourth Assassin, 2010 ===Muut teokset=== * Cain's Field: Faith, Fratricide, and Fear in the Middle East, 2004 (tietokirja) * Mozart's Last Aria, 2011 (historiallinen romaani) ==Lähteet== ==Aiheesta muualla== * Kirjailijan kotisivut Luokka:Brittiläiset kirjailijat Luokka:Brittiläiset toimittajat Luokka:Vuonna 1967 syntyneet Luokka:Elävät henkilöt
Sininen varjo

Sininen varjo on suomalainen vuonna 1933 valmistunut elokuva, jonka on ohjannut Valentin Vaala. Elokuvan ensi-ilta oli 26. maaliskuuta 1933 Pallas- ja Kino-Palatsi -teattereissa Helsingissä. Elokuva perustuu Mika Waltarin julkaisemattomaan filminovelliin Sininen overall. Elokuvasta on säilynyt yksi 16 minuutin jakso sekä joukko otoksia. == Elokuvan juoni == Theodor Tugain esittämä Joel Orma on murtovaras, joka tunnetaan sinisestä asustaan. Hän tunkeutuu johtaja Tuulon tyttären Railan (Birgit Nuotio) makuuhuoneeseen, joutuu yllätetyksi ja pääsee vain nipin napin pakoon. Myöhemmin Orma tutustuu muussa yhteydessä Railaan, joka tunnistaa hänet. Orma päättää Railan kehotuksesta siirtyä kaidalle tielle ja hän aloittaa työt mekaanikkona ja latojana isänsä omistamassa Oy Gutenberg Ab -nimisessä kirjapainossa. Joel joutui kuitenkaan välttelemään entistä rikollisaikojen tyttöystäväänsä Iris Vildiä (Ellen Parviainen). Kun uhkapeluri Jack Irbaum (Carl von Haartman) murhataan, Joelin epäilleen olleen teon takana. Elokuva huipentuu siihen, kun syytetty Joel tuodaan raudoissa oikeussaliin, jossa hänen kohtalonsa ratkeaa. == Näyttelijät == * Theodor Tugai - Joel Orma/murtovaras "Sininen overall" * Bigi Nuotio - Raila Tuulo * Ellen Parviainen - Iris Vild * Eino Jurkka - Johtaja Orma * Aku Korhonen - Yleinen syyttäjä * Uuno Laakso - puolustusasianajaja * Inkeri Kare - Rouva Orma * Heikki Välisalmi - Tehtailija Tuulo * Väinö Kangas - Tuomari * Erkki Viri - Jukka * Carl von Haartman - Jack Irbaum * Kirsti Hamarvuori - Liisi * Kaija Suonio - Orman palvelijatar * Regina Linnanheimo - Nainen ravintolassa * Rakel Linnanheimo - Nainen kerhossa * Paul Rington and his Orchestra - Orkesteri kerhossa * Markus Rautio - Uutistenlukijan ääni radiossa * Jack Kotschak - Theodor Tugain sijaisnäyttelijä == Muut tekijät == * Valentin Vaala - käsikirjoitus, leikkaus, lavastus * Tauno Tattari - käsikirjoitus * Oscar Lindelöf - kuvaus * Yrjö Nyberg - äänitys * Aarne Kuokkanen - naamiointi * Yrjö Kajo - musiikki * Melody Boys - musiikki * Armas Willamo - tuottaja * Aate Koivistoinen - tekninen johto * Karl Perón - äänittäjän apulainen * Rafael Roos - valokuvat == Lähteet == * Hannu Salmen blogi 13.3.2009: Sininen varjo (1933) Luokka:Mika Waltarin teokset Luokka:Suomalaiset mustavalkoelokuvat Luokka:Vuoden 1933 suomalaiset elokuvat Luokka:Valentin Vaalan ohjaamat elokuvat
R.O.O.T.S.

__NOTOC__ R.O.O.T.S. (akronyymi sanoista Route of Overcoming the Struggle) on rap-artisti Flo Ridan toinen studioalbumi, joka julkaistiin 31. maaliskuuta 2009. == Myynti == Albumia myytiin ensimmäisellä viikolla 55,000 kappaletta, joten se sijoittui sijalle 8 Billboard 200 -listalla. Toisella viikolla albumia myytiin 32,000 kappaletta ja sijoittui sijalle 17. Albumia on nyt myyty 87 100 kappaletta. == Kappaleet == # Kappale Tuottaja(t) Vierailija(t) Aika Samplet 1\. "Finally Here" Drumma Boy 4:02 Timbaland - "Bounce" 2\. "Jump" Mike Caren & Oligeehttp://www.rap-up.com/2009/02/23/nelly-furtado- jumps-on-flo-rida-track/#more-12491 Nelly Furtado 3:28 3\. "Gotta Get It (Dancer)" Mike Caren, DJ Frank E & Oligee 4:44 Tina Turner - "Private Dancer" 4\. "Shone" Jim Jonsin & Dre & Vidal Pleasure P 4:23 Ashley Tisdale - "Be Good to Me" 5\. "Right Round" Dr. Luke ja Max Martin Kesha 3:22 Dead or Alive - "You Spin Me Round (Like a Record)" 6\. "R.O.O.T.S." J Rock ja Gorilla Tek 3:45 7\. "Be on You" Stargate ja Jim Jonsin Ne-Yo 4:03 Coldplay - "Viva La Vida" 8\. "Mind on My Money" Noel "Detail" Fisher ja Eric Hudson 3:31 9\. "Available" will.i.am Akon ja will.i.am 4:24 Blink 128 - "All the Small Things". 10\. "Touch Me" Dr. Luke ja Benny Blanco Kesha 3:10 Benny Benassi - "Satisfaction" 11\. "Never" Happy Perez 4:21 12\. "Sugar" DJ Montay, Mike Caren Wynter Gordon 4:12 Eiffel 65 - "Blue (Da Ba Dee)" 13\. "Rewind" The Inkredibles Wyclef Jean 4:29 Black Eyed Peas - "Where Is the Love?". 14\. "Ha" (iTunes bonus track) J Rock and Jason "4Mill" Thomas Brisco & 4Mill 3:55 Brisco - "Who You Is" (tuottanut J Rock). * "Low" (Canadian iTunes deluxe edition bonus track) DJ Montay T-Pain 3:50 * "Yayo" (Amazon bunus track) Kane Beatz Brisco, Billy Blue, Ball Greezy, Rick Ross, Red Eyezz, Bred, Pitbull, & Ace Hood 7:53 * "Balla" Rhapsody bonus track J Rock and Gorilla Tek Brisco & Billy Blue 3:33 == Arvostelut == * Allmusic: Allmusic review * Billboard: positiivinenBillboard: Album review * Entertainment Weekly: BEntertainment Weekly: Album review == Lähteet == Luokka:Flo Ridan albumit Luokka:Vuoden 2009 albumit Luokka:Dr. Luken tuottamat albumit
Šebekino

Šebekino () on kaupunki Belgorodin alueella Venäjällä. Se sijaitsee lähellä Ukrainan rajaa 39 kilometriä Belgorodista kaakkoon. Kaupunki on Šebekinon piirin keskus. Sen kautta kulkee Belgorodin ja Kupjanskin välinen rautatie. Asukkaita on 44 000 henkeä (vuonna 2010). Šebekinon kylän perusti everstiluutnantti I.D. Šibeko vuonna 1713. 1800-luvulla sinne syntyi teollisuutta. Vuonna 1938 Šebekinosta tuli kaupunki. Toisen maailmansodan aikana se oli saksalaisten miehittämä. Nykyään siellä on kemian, koneenrakennus- ja rakennustarviketeollisuutta. ==Lähteet== * ==Aiheesta muualla== * Šebekinon piirin sivusto Luokka:Belgorodin alueen kaupungit
Stroitel

Stroitel () on kaupunki Belgorodin alueella Venäjällä. Se sijaitsee lähellä Donin ja Dneprin vedenjakajalla 22 kilometriä Belgorodista pohjoiseen. Kaupunki on Jakovlevon piirin keskus. Kaupungissa asui 23 933 ja koko piirissä 57 774 henkeä (vuonna 2010). Stroitel on saanut alkunsa vuonna 1958 perustetusta Jakovlevon rautamalmiesiintymän kaivostaajamasta. Esiintymän hyödyntäminen oli pitkään pysähdyksissä, mutta vuonna 2005 se aloitettiin uudelleen. Taajama sai kaupungin statuksen vuonna 2000. ==Lähteet== ==Aiheesta muualla== * Jakovlevon piirin sivusto Luokka:Belgorodin alueen kaupungit
Valuiki

Valuiki () on kaupunki Belgorodin alueella Venäjällä. Se sijaitsee Oskoliin laskevan Valui-joen rannalla 225 kilometriä Belgorodista itään. Kaupunki on Valuikin piirin keskus. Siellä risteytyvät Staryi Oskoliin, Liskiin, Kupjanskiin ja Starobelskiin johtavat rautatiet. Asukkaita on 35 300 henkeä (vuonna 2010). Kaupunki on perustettu vuonna 1593. Se joutui usein krimintataarien hyökkäysten kohteeksi. Vuonna 1797 siitä tuli Voronežin lääniin kuuluneen kihlakunnan keskus. Valuikin lähellä sijaitsi tsaari Mihail Fjodorovitšin vuonna 1613 perustama Neitsyt Marian kuolonuneen nukkumisen luostari. Toisen maailmansodan aikana kaupunki oli saksalaisten miehittämä. Nykyään siellä on lähinnä elintarviketeollisuutta. == Maantiede == === Ilmasto === ==Lähteet== * ==Aiheesta muualla== * Valuikin kaupungin sivusto * Valukin piiri sivut Luokka:Belgorodin alueen kaupungit
Julia Uusmalmi

Julia Uusmalmi (s. 13. kesäkuuta 1978) on suomalainen entinen jalkapalloilija ja salibandyn pelaaja. Jalkapallossa keskikentällä pääasiassa pelannut Uusmalmi edusti urallaan SM-sarjassa Tampereen Ilvestä, Puistolan Urheilijoita ja Helsingin Jalkapalloklubia. Hän pelasi myös ruotsalaisessa Hammarbyssä ja yhdysvaltalaisen Franklin Pierce Collegen joukkueessa. Maajoukkueessa Uusmalmi pelasi yhteensä 30 maaottelua, joissa hän teki kolme maalia. Uusmalmi pelasi jalkapallon ohella myös salibandyä pääsarjatasolla. Hän edusti Porvoon Salibandyseuraa, Vantaa Floorball Teamia ja Tikkurilan Tiikereitä. Uusmalmi voitti liigamestaruuden kaudella 2003-2004 VFT:ssa ja kaudella 2004-2005 Tiikereissä. == Lähteet == Luokka:Suomalaiset jalkapalloilijat Luokka:Suomalaiset salibandyn pelaajat Luokka:Vuonna 1978 syntyneet Luokka:Elävät henkilöt
Helgolandin taistelu (1914)

Helgolandin taistelu () oli ensimmäisen maailmansodan ensimmäinen meritaistelu, joka käytiin Helgolandin saarten edustalla 28. elokuuta 1914 Britannian Kuninkaallisen laivaston ja Saksan keisarikunnan laivaston kesken. ==Tausta== Britannian Amiraliteetti suunnitteli iskun Saksan laivaston keveitä aluksia vastaan.Thomas s. 253 Kuninkaallisen laivaston osaston rungon muodostivat Harwichin osaston kevyet risteilijät HMS Arethusa ja HMS Fearless ja kahdesta hävittälaivueesta kootut 21 hävittäjää. Osaston suojana oli 1. Taisteluristeilijäviirikkö (vara-amiraali Sir David Beatty) sekä 1. Kevyt risteilijäviirikkö (kommodori W. E. Goodenough). ==Taistelu== Taistelu alkoi hyökkäysosaston havaittua kaksi saksalaista hävittäjää, joista toinen upotettiin välittömästi. Tällöin saksalaiset kontra-amiraali Maasin komentamat kevyet risteilijät SMS Stettin, SMS Frauenloeb, SMS Mainz, SMS Cöln (lippu), SMS Stralsund ja SMS Ariadne saapuivat paikalle. Vara-amiraali Beatty pyysi tukiosastolta apua. Tukiosasto upotti SMS Kölnin, SMS Ariadnen ja SMS Mainzin. Loput saksalaisalukset pakenivat. ==Lopputulos== Kuninkaallinen laivasto menetti 35 miestä kaatuneina ja 40 haavoittuneina. Saksan laivasto menetti yli 1200 miestä kaatuneina ja vankeina. ==Taistelujärjestys== Alusluettelo, Kuninkaallinen laivasto: *Taisteluristeilijät:HMS Lion, HMS New Zealand, HMS Queen Mary, HMS Princess Royal ja HMS Invincible *Risteilijät: **Topaze- luokka: HMS Amethyst **Arethusa-luokka: HMS Arethusa **Active-luokka: HMS Fearless **Town-luokka: HMS Liverpool, HMS Southampton, HMS Falmouth, HMS Birmingham, HMS Lowestoft ja HMS Nottingham **Cressy-luokka: HMS Cressy, HMS Aboukir, HMS Hogue, HMS Bacchante ja HMS Euryalus *Hävittäjät: **I-luokka: HMS Acheron, HMS Archer, HMS Ariel, HMS Attack, HMS Badger, HMS Beaver, HMS Defender, HMS Druid, HMS Ferret, HMS Firedrake, HMS Forester, HMS Goshawk, HMS Hind, HMS Jackal, HMS Lapwing, HMS Lizard, HMS Lurcher, HMS Phoenix, HMS Sandfly **L-luokka: HMS Laertes, HMS Laforey, HMS Lance, HMS Landrail, HMS Lark, HMS Laurel, HMS Lawford, HMS Legion, HMS Lennox, HMS Leonidas, HMS Liberty, HMS Linnet, HMS Llewellyn, HMS Lookout, HMS Louis, HMS Lucifer, HMS Lydiard, HMS Lysander *Sukellusveneet:D2, D8, E4, E5, E6, E7, E8 ja E9 ==Lähteet== * ===Viitteet=== == Aiheesta muualla == Luokka:Ensimmäisen maailmansodan meritaistelut Luokka:Vuoden 1914 sotahistoria Luokka:Yhdistyneen kuningaskunnan taistelut Luokka:Helgolandin historia
Armen Vardanjan

Armen Frunzikovitš Vardanjan (s. 30. lokakuuta 1982 Leninakan) on ukrainalainen kreikkalais-roomalaisen tyylin painija. Hän on 170 senttimetriä pitkä ja kilpailee 66 kilogramman painoluokassa. Kansallisuudeltaan armenialainen syntyi Armenian neuvostotasavallassa ja aloitti painiuransa Murat Sargasjanin valmennuksessa. Vuonna 1999 hän muutti nykyiseen kotimaahansa Ukrainaan taloudellisten syiden ja parempien harjoitusolosuhteiden perässä. Vardanjan on urallaan voittanut Euroopan- mestaruuden kahdesti: 2004 Haaparannalla ja 2008 Tampereella. MM-kisoista hän on saavuttanut hopeaa Créteil'ssä 2003, Moskovassa 2010 ja Las Vegasissa 2015 sekä olympiakisoista pronssia 2008 Pekingissä. Vardanjanin seura on kiovalainen SK. Aiemmin hän edusti Zaporižžjan Dynamoa. Hänen valmentajanaan toimii Vadim Kisil. ==Lähteet== * Saavutukset iat.uni-leipzig.de-sivustolla * http://file.liga.net/person/575.html * http://gazeta.ua/?&id;=238792⟨=ru&s;=3s_othr Vardanjan, Armen Vardanjan, Armen Vardanjan, Armen Vardanjan, Armen
Love Hate

__NOTOC__ Love Hate (koko nimeltään Love Me All Summer, Hate Me All Winter) on R&B-artisti; The-Dreamin ensimmäinen studioalbumi, joka julkaistiin 11. joulukuuta 2007. Albumin tuottivat Def Jam Recordings ja Radio Killa. == Taustatietoa == Albumia työstettiin kahdeksan päivää ja siihen laitettiin kyseiset 12 kappaletta. Jotkin kappaleet käsittelevät The-Dreamin yksityiselämää. Esim. kappale Nikki käsittelee Dreamin ex-vaimoa R&B; -laulaja Niveaa ja hänen lähtöään avioeron jälkeenhttp://www.sohh.com/articles/article.php/12261 . The-Dream sanoi: "Albumin nimi Love Me All Summer, Hate Me All Winter tulee siitä, että sinua rakastetaan kun olet kuuma ja vihataan, kun olet kylmä. Tällä hetkellä olen kuuma ja minua rakastetaan, mutta olin joskus kylmä ja minusta ei pidetty".http://urbanmusicreviews.com/reviews/the-dream-lovehate/ == Kappaleet == # Kappale Vierailija(t) Tuottaja(t) Aika 1 "Shawty Is a 10" Fabolous L.O.S./McKinney, C./Nash, T. 4:22 2 "I Luv Your Girl" Nash, T./Stewart, Chris "Tricky" 4:27 3 "Fast Car" L.O.S./McKinney, C./Nash, T. 4:50 4 "Nikki" Nash, T./Stewart, Chris "Tricky" 4:05 5 "She Needs My Love" Nash, T./Stewart, Chris "Tricky" 4:29 6 "Falsetto" Nash, T./Stewart, Chris "Tricky" 4:31 7 "Playin' in Her Hair" L.O.S./McKinney, C./Nash, T. 3:14 8 "Purple Kisses" L.O.S./McKinney, C./Nash, T. 5:13 9 "Ditch That..." Nash, T./Stewart, Chris "Tricky" 5:00 10 "Luv Songs" L.O.S./McKinney, C./Nash, T. 4:42 11 "Livin' a Lie" Rihanna Nash, T./Stewart, Chris "Tricky" 4:16 12 "Mama" Nash, T./Stewart, Chris "Tricky" 4:01 13 "Shawty Is Da Shit! (remix)"(Circuit bonus track) R. Kelly Nash, T./Stewart, Chris "Tricky" 4:42 == Julkaisuhistoria == Maa Päiväys 11\. joulukuuta 2007 Britannia 12. joulukuuta 2007 5\. elokuuta 2008 4\. lokakuuta 2007 23\. syyskuuta 2008 7\. lokakuuta 2008 ==Listasijoitukset== Lista (2008) Sija U.S. Billboard 200 30 Slipknot Edges The Game Atop Billboard 200 U.S. Billboard Top R&B;/Hip-Hop Albums 5 http://www.mtv.com/news/articles/1593987/20080903/slipknot.jhtml == Lähteet == Luokka:The-Dreamin albumit Luokka:Vuoden 2007 albumit
Maiski

Maiski () on kaupunki Kabardi-Balkariassa Venäjällä. Se sijaitsee Kaukasusvuorten juurella Terekin rannalla 41 kilometriä Naltšikista koilliseen. Kaupunki on Maiskin piirin keskus. Sen kautta kulkee Mineralnyje Vodyn ja Groznyin välinen rautatie, josta haarautuu sivurata Naltšikiin (Kotljarevskajan asema). Kaupungissa asui 26 755 henkeä (vuonna 2010). Vuonna 1819 paikalle perustettiin Prišib-niminen venäläinen linnake, jonka lähellä sijaitsi kasakkakylä. Vuonna 1875 rakennettiin Vladikavkazin rautatien Kotljarevskajan asema, jonka lähelle syntyi samanniminen taajama. Vuodesta 1920 lähtien taajaman nimenä oli Prišibski ja vuonna 1925 se sai nimen Maiski. Kaupunki Maiskista tuli vuonna 1965. Nykyään Maiski on maatalousalueen keskus, jossa on elintarviketeollisuuden lisäksi myös kone- ja laiterakennusta sekä teräsbetonirakennetehdas. Kaupungissa on viettänyt lapsuutensa laulaja Dima Bilan. ==Lähteet== === Muuta lähteet=== * ==Aiheesta muualla== * Maiskin piirin sivusto Luokka:Kabardi-Balkarian kaupungit
Miehuuskoe

Miehuuskoe (The Graduate) on vuonna 1967 ensi-iltansa saanut Mike Nicholsin ohjaama elokuva. Miehuuskoe oli ehdolla seitsemän Oscar-palkinnon saajaksi, ja se voitti parhaan ohjauksen palkinnon Nicholsille. Musiikin tekivät Simon & Garfunkel, ja kappale ”Mrs. Robinson” kuultiin ensimmäisen kerran juuri tämän elokuvan musiikkiraidalla. Paul Simon voitti parhaan elokuvamusiikin Grammy- palkinnon, ja kappaleen lopullinen versio sisältyi duon seuraavaan levyyn. Elokuvasta tuli menestys ja populaarikulttuurin virstanpylväs. == Juoni == Nuori Benjamin Braddock (Dustin Hoffman) valmistuu collegesta eikä vielä tiedä, mitä tekisi elämällään. Perhejuhlissa hän vie viehättävän rouva Robinsonin (Anne Bancroft) tämän kotiin ja päätyy pian hänen rakastajakseen. Pian Benjamin rakastuu rouvan tyttäreen (Katharine Ross), mutta rouva ei hyväksy sitä. Tästä alkaa melkoinen suhdesoppa, jonka nuorukainen haluaa selvittää. == Palkinnot ja ehdokkuudet == ===Oscar=== *Paras ohjaus (voitto) *Paras elokuva *Paras miespääosa *Paras naispääosa *Paras naissivuosa *Paras alkuperäinen käsikirjoitus ===Golden Globe=== *Paras elokuva (voitto) *Paras ohjaaja (voitto) *Paras miespääosa *Paras miestulokas (voitto) *Paras naistulokas (voitto) *Paras käsikirjoitus ===BAFTA=== *Paras ohjaus (voitto) *Paras elokuva (voitto) *Paras naispääosa *Paras käsikirjoitus (voitto) *Paras leikkaus (voitto) *Paras pääosatulokas (voitto) *Paras sivuosatulokas == Myöhempi arvostus == Miehuuskoe valittiin vuonna 1996 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.Complete National Film Registry Listing, National Film Preservation Board, Library of Congress. Viitattu 5.7.2016. American Film Institute sijoitti Miehuuskokeen vuonna 2001 tekemässään AFI:n 100-vuotissarjan 100 parasta elokuvaa -luettelossa sijalle seitsemän.AFI's 100 Years 100 Movies, American Film Institute. Viitattu 4.7.2016. == Katso myös == * The Graduate (soundtrack) == Lähteet == == Kirjallisuutta == *Gray, Beverly: Seduced by Mrs. Robinson : How the Graduate Became the Touchstone of a Generation. Algonquin Books of Chapel Hill, 2017. ISBN 978-1-61620-616-1. Luokka:Vuoden 1967 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset romaaneihin perustuvat elokuvat Luokka:Mike Nicholsin ohjaamat elokuvat Luokka:Parhaan ohjauksen Oscar-palkinnon saaneet elokuvat Luokka:Golden Globe -palkitut elokuvat Luokka:BAFTA Film Award -palkitut elokuvat
Elisa Simonen

Elisa Simonen (s. 30. huhtikuuta 1981 Helsinki) on entinen suomalainen maajoukkuetason pelaaja sekä jalkapallossa että salibandyssä. Simosen jalkapalloura alkoi Puistolan Urheilijoissa, jossa hän pelasi vuoteen 1999 asti. Kaudeksi 2000 hän siirtyi Malmin Palloseuraan. Simonen voitti MPS:n riveissä liigamestaruuden ja Suomen cupin kaudella 2003. Maajoukkueessa Simonen pelasi yhteensä 32 ottelua. Salibandyssä Simonen edusti koko 11 kautta kestäneen liigauransa ajan Tapanilan Erää. Hän pelasi uransa aikana 151 ottelua runkosarjassa ja 59 ottelua pudotuspeleissä. Simonen voitti Erässä kaikkiaan kolme mestaruutta, neljä hopeaa ja yhden pronssin. Maajoukkueessa Simonen pelasi 49 maaottelua tehoin 12+20. Hän oli mukana Suomen joukkueessa voittamassa maailmanmestaruutta vuosina 1999 ja 2001. == Lähteet == * * === Viitteet === Luokka:Suomalaiset jalkapalloilijat Luokka:Suomalaiset salibandyn pelaajat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1981 syntyneet Luokka:Elävät henkilöt
Korisliiga-kauden 2009–2010 kokoonpanot

== Joukkueiden kokoonpanot == ===Espoon Honka=== ===Forssan Koripojat=== ===Joensuun Kataja=== ===Kauhajoen Karhu=== ===Kouvot=== ===KTP-Basket=== ===Lappeenrannan NMKY=== ===Namika Lahti=== ===Salon Vilpas=== ===Tampereen Pyrintö=== ===Torpan Pojat=== ===UU-Korihait=== == Lähteet == Luokka:Vuoden 2009 koripallo Luokka:Vuoden 2010 koripallo Luokka:Luettelot Korisliigasta
Paha pukki

Paha pukki (Bad Santa) on vuonna 2003 ensi-iltansa saanut yhdysvaltalainen komediaelokuva. Elokuva kertoo kahdesta pikkurikollisesta, jotka hakeutuvat kauppakeskukseen töihin jouluaikaan joulupukiksi ja tontuksi ja loppujen lopuksi ryöstävät rahat. Sama kuvio toistuu kunnes viimeisellä kerralla suunnitelmat menevät pieleen. Elokuvan on ohjannut Terry Zwigoff ja käsikirjoittanut Glen Ficarra ja John Requa. Elokuvalle tehtiin jatko-osa Paha Pukki 2 vuonna 2016. == Lähteet == * Luokka:Jouluelokuvat Luokka:Vuoden 2003 yhdysvaltalaiset elokuvat Luokka:Columbia Picturesin elokuvat Luokka:Yhdysvaltalaiset mustan komedian elokuvat Luokka:Yhdysvaltalaiset rikoselokuvat
Love vs. Money

Love vs. Money on R&B-laulaja; The-Dreamin toinen studioalbumi, joka julkaistiin 10. maaliskuuta 2009. == Tuotanto == Albumia oli työstämässä The- Dreamin lisäksi tuottaja Christopher Stewart. Stewart tuotti suurimman osan albumin kappaleista. The-Dream pyysi apua myös räppäri/tuottaja Lil Jonilta ja tämä sävelsi kappaleen Let Me See the Booty. Rockin' That Shit (Remix) -kappaleeseen tulivat räppämään Ludacris ja Fabolous. Kappale leikattiin kuitenkin pois lopulliselta versiolta, mutta lisättiin kuitenkin bonuskappaleeksi albumin loppupuolelle. == Myynti == Love vs. Money sijoittui Billboard 200 -listan kakkospaikalle myytyään 151,000 kappaletta ensimmäisellä viikolla. Toisella viikolla albumi putosi 4. sijalle myytyään 56,000 kappaletta. Kolmannella viikolla albumi putosi viisi numeroa sijalle 9 myytyään 35,967 kappaletta. Rolling Stone -lehti nimesi albumin vuoden 2009 8. parhaaksi albumiksi. == Kiertue == The-Dream aloitti 21 kaupungin käsittävän kiertueen laulajatar Keyshia Colen kanssa. Kiertue alkoi 13. toukokuuta 2009 Cincinnatin Aronoff Centeristä ja päättyi Paramount Theateriin Oaklandiin 21. kesäkuuta 2009. == Kappaleet == # Kappale Vieraileva(t) artisti(t) Tuottaja(t) Aika 1 "Money Intro" 0:09 2 "Rockin' That Thang" Hall, S./McKinney, C./Nash, Terius "The-Dream" 3:41 3 "Walkin' on the Moon" Kanye West McKinney, C./West, K./Nash, Terius "The-Dream" 4:14 4 "My Love" Mariah Carey Carey, M./McKinney, C./Nash, Terius "The-Dream" 3:24 5 "Put It Down" McKinney, C./Nash, Terius "The-Dream" 5:01 6 "Sweat It Out" Stewart, C./Nash, Terius "The-Dream" 4:24 7 "Take U Home 2 My Mama" Stewart, C./Nash, Terius "The-Dream" 3:39 8 "Love vs. Money" Stewart, C./Nash, Terius "The-Dream" 4:11 9 "Love vs. Money, Pt. 2" Stewart, C./Nash, Terius "The-Dream" 4:12 10 "Fancy" Stewart, C./Nash, Terius "The-Dream" 6:29 11 "Right Side of My Brain" Stewart, C./Nash, Terius "The- Dream" 4:25 12 "Mr. Yeah" Stewart, C./Nash, Terius "The-Dream" 4:53 13 "Kelly's 12 Play" McKinney, C./Nash, Terius "The-Dream" 4:17 14 "Let Me See the Booty" Lil Jon Smith, J./Nash, Terius "The-Dream" 3:34 * "Hater" (iTunes bonus track) Stewart, C./Nash, Terius "The-Dream" 5:29 * "Rockin' That Shit (Remix)"(iTunes bonus track) DJ Khaled, Fabolous, Juelz Santana, Rick Ross, Ludacris Stewart, C./Nash, Terius "The-Dream"/Jackson, J./James, L./Roberts, W./Bridges, C. 5:00 * "Hit It on the Road" (iTunes bonus track) The-Dream, Tricky Stewart 4:13 * "Walkin' on the Moon" (iTunes bonus track) Kanye West The-Dream, Los da Mystro, Kanye West 4:05 == Arvostelut == * Allmusic: Allmusic review * Entertainment Weekly: C+Entertainment Weekly: Album review * Rolling Stone: Rolling Stone: Album review == Listasijoitukset == Lista (2009) Sija U.S. Billboard 200 2 U.S. Billboard Top R&B;/Hip-Hop Albums 1 Canadian Albums Chart 69 ==Lähteet== Luokka:The-Dreamin albumit Luokka:Vuoden 2009 albumit
Fathia Nkrumah

Fathia Nkrumah (aiemmin Fathia Rizk, ; 22. helmikuuta 1932 Kairo – 31. toukokuuta 2007 Kairo) oli Ghanan ensimmäisen presidentin Kwame Nkrumahin egyptiläinen vaimo. ==Ennen avioliittoa== Fathia Rizk syntyi ja kasvoi Zeitounissa Kairossa koptilaisessa perheessä. Hän oli varhain kuolleen virkamiesisän kolmas tytär ja hänen äitinsä joutuikin kasvattamaan hänet pääosin yksin. Suoritettuaan toisen asteen tutkintonsa, Fathia työskenteli opettajana Notre Dame des Apôtres:issa. Koska opettaminen ei kiinnostanut häntä, hän meni pankkiin töihin. Tässä vaiheessa Kwame Nkrumah pyysi häntä vaimokseen. Fathian äiti oli haluton näkemään jo toisen lapsistaan naivan ulkomaalaisen ja lähtevän maasta, kuten Fathian veli oli lähtenyt Egyptistä englantilaisen vaimonsa kanssa. Fathia selitti että Nkrumah oli anti-kolonialistinen sankari, kuten Gamal Abdel Nasser, mutta hänen äitinsä kieltäytyi puhumasta hänelle ja siunaamasta heidän liittoaan. Nkrumah avioitui Fathian kanssa samana iltana kun tämä saapui Ghanaan: uudenvuodenaattona 1957–1958.Fathia Nkrumah by her son Gamal Nkrumah ==Lähtö Ghanasta== Fathia Nkrumah oli nuori vaimo ja kolmen hyvin nuoren lapsen äiti kun hänen miehensä kukistettiin Ghanan ensimmäisessä onnistuneessa sotilasvallankaappauksessa 24. helmikuuta 1966.Myjoyonline.com Ghana News :: Fathia Nkrumah is dead ::: Breaking News | News in Ghana | politics Hänen täytyi lähteä lapsineen Kairoon, Egyptiin miehensä jouduttua maanpakoon. ==Kuolema== Fathia kuoli 31. toukokuuta 2007 Badrawyn sairaalassa Kairossa sairausjakson jälkeen.Ghanaweb Hänen muistomessunsa pidettiin ortodoksisessa katedraalissa Kairossa koptikirkon paavi Shenouda III:n johtamana perjantaina 1. kesäkuuta 2007Discussions :: View topic - Breaking News : Fathia Nkrumah is dead ja hänet haudattiin miehensä viereen GhanaanMyjoyonline.com :: Photo Gallery ::: His Grace Bishop Antonious Markos, Bishop of African Affairs of the Coptic Orthodox Church (COC) from Egypt being assisted by his members to officiate at the Burial Service. ::: Ghana Photos Online Ghanan presidentti John Kufuorin toiveesta. ==Lähteet== == Aiheesta muualla == *Profile by Gamal Nkrumah (September 2000) *Fathia fata Nkrumah kente design *Picture: Fathia with Kwame Nkrumah and W.E.B. DuBois *Pictures from Fathia's funeral Luokka:Egyptiläiset henkilöt Luokka:Ghanalaiset henkilöt Luokka:Valtionpäämiesten puolisot Luokka:Vuonna 1932 syntyneet Luokka:Vuonna 2007 kuolleet
Ramazan Şahin

Ramazan Şahin (s. 8. heinäkuuta 1983 Mahatškala, Dagestanin ASNT, Neuvostoliitto) on turkkilainen vapaapainija, olympiavoittaja sekä maailman- ja euroopanmestari. Şahin on kansallisuudeltaan tšetšeeni, alkuperäiseltä sukunimeltään Ibraihanov. Hän muutti Turkkiin vuonna 2005 valmentajansa ja setänsä İshak İrbayhanovin, joka toimii Turkin maajoukkueessa valmentajana, avustuksella, ja sai maan urheiluministeriön ansiosta kansalaisuuden hyvin pian. Ensimmäisissä aikuisten arvokilpailuissaan 2007 EM-kisoissa hän sijoittui pronssille, mutta voitti myöhemmin samana vuonna kultamitalin Bakun MM-kisoissa. Şahin voitti kultaa myös seuraavana vuonna Tampereen EM-kisoissa ja kesällä Pekingin olympialaisissa, missä hän voitti hyvin tasaisessa loppuottelussa Ukrainan Andri Stadnikin tasapistein. ==Lähteet== ==Aiheesta muualla== * Ramazan Şahin FILA:n tietokannassa Luokka:Turkkilaiset vapaapainijat Luokka:Turkkilaiset olympiavoittajat Luokka:Vuonna 1983 syntyneet Luokka:Elävät henkilöt
James Yun

James Carson Yun (s. 13. maaliskuuta 1981) on muun muassa WWE:ssä esiintynyt yhdysvaltalainen showpainija.Jemes Yun WrestlingdatassaViitattu 13.7.2023 Wang Yang on paininut useaan otteeseen WWE:ssä nimellä Akio, mutta myöhemmin hänet tunnettiin myös nimellä Jimmy Wang YangJimmy Wang Yang WWE-profiiliViitattu 13.7.2023 == Vuosi 2008 ja nykyinen == Tammikuussa Jimmy Wang Yang ja Shannon Moore voittivat The Mizin ja John Morrison Kuuden Henkilön Tag Team-ottelussa, jossa olivat mukana myös Kelly Kelly ja Layla. Viikkoa myöhemmin Yang ja Moore saivat mestaruusottelun Miziä ja Morrisonia vastaan, jonka he kuitenkin hävisivät. Heinäkuussa 2008, Yun hyllytettiin WWE:stä 30 päivän ajaksi. Hän palasi heinäkuussa häviten The Brian Kendrickille. == Yksityiselämä == Yun syntyi Californiassa ja hänellä on korealainen isä ja valkoihoinen äiti. Hänellä on veli nimeltä Jonathan, joka on breakstyle-tanssin ammattilainen. Hänellä on ainakin yksi lapsi ja hän omistaa Pro Training LLC-nimisen showpainikoulun, joka sijaitsee Ohiossa. == Elokuvat == Yunilla oli pieni rooli poliisina elokuvassa Royal Kill. == Tiedot == * Pituus: 175 senttiä * Paino: 93 kiloa * Debyytti: Syyskuu 2003 == Painiliikkeet == * Yang Time (Moonsault Pin) * Frankensteiner * Backflip Kick * Diving Crossbody * Spinning Wheel Kick * Missile Dropkick == Lempinimet == SmackDown's Resident Redneck == Sisääntulomusiikki == David Church - "Gonna Punch Someone Tonight" ==Lähteet== Luokka:Yhdysvaltalaiset showpainijat Luokka:Vuonna 1981 syntyneet Luokka:Elävät henkilöt
Henry Cejudo

Henry Cejudo (s. 9. helmikuuta 1987 Los Angeles, Kalifornia) on yhdysvaltalainen uransa lopettanut vapaapainin olympiavoittaja ja vapaaottelija. Hän oli UFC:n kärpäs- ja kääpiösarjan mestari. Henry Cejudo voitti 55 kilogramman painoluokassa olympiakultaa Pekingissä 2008, loppuottelussa hän kukisti japanilaisen Tomohiro Matsunagan. Vuonna 2007 hän voitti kultamitalin Pan-Amerikan kisoissa. Pan-Amerikan mestaruuden sekä Yhdysvaltain mestaruuden Cejudo on voittanut vuosina 2006 ja 2007. Lukioaikoinaan hän voitti neljä osavaltiomestaruutta. Cejudo asuu Colorado Springsissä ja edustaa Sunkist Kids -seuraa. Hänen valmentajanaan toimii Terry Brands. ==Lähteet== * Profiili USA:n olympiajoukkueen sivuilla * Henry Cejudo FILA:n tietokannassa * Henry Cejudo themat.com:issa Luokka:Yhdysvaltalaiset vapaaottelijat Luokka:Yhdysvaltalaiset vapaapainijat Luokka:Yhdysvaltalaiset olympiavoittajat Luokka:Vuonna 1987 syntyneet Luokka:Elävät henkilöt